august 2005 – PilleRiini avalik internetielu
Kuu: august 2005
mustika-õunakook
Posted on 31. aug. 2005 17. sept. 2010 by pilleriin
mustikad hakkavad selleks aastaks küll läbi saama, aga..
250g margariini või võid
350g jahu
2-3 hapu õuna jagu kuubikuid
pane ahi sooja ca 200 kraadi juurde.
vahusta rasvaine suhkruga, lisa muna ja klopi see korralikult taignasse. lõpuks lisa sinna küpsetuspulbriga segatud jahu ja tee üsna kõva taigen. vajadusel võib jahu juurde panna – ja lõpp on mõistlik käega kokku sõtkuda, lusikaga hästi ei jõua.
suru taigen küpsetuspaberiga kaetud vormi põhja, tekita kõrgemad servad. tee koogipõhjale kahvliga mõned täkked ja pane ahju nii 10ks minutiks.
õuntest eralda seemnepesad ja vajadusel koori (võid selle teha ka enne taigna tegemist) ja haki kuubikuteks. mustikad võivad olla nii värsked kui külmutatud. ära pane mustikaid väga paksu kihina, muidu liguneb koogipõhi liiga läbi!
katteks vahusta munad suhkruga kõvaks vahuks ning lisa hapukoor.
võta koogipõhi välja, kata mustikate ja õuntega, raputa peale kaneeli. seejärel vala kate õuna-mustikasegule ning pane kook ahju ning küpseta veel, kuni on pealt kena pruunikas.
plaaditäie jaoks võtta umbes 2-kordne kogus.
mõnus jäätisega 🙂
Posted in toit Tagged küpsetised
mustika-
Posted on 31. aug. 2005 by PilleRiin
mustikad hakkavad selleks aastaks k
näidispohlad
poolikud päevad
hommikupoolikud mööduvad lasteaias. täna juba tekkis natuke koosmängualgeid, aga mind ära veel ei lubatud. ühtlasi võtsin kätte ja varusin natuke lasteaia-õueriideid. varsti on nagu päris..
pärastlõunati olen tööl või tegeleme millegi huvitavaga. näiteks eile sõitsime rongiga Paldiskisse. külla. kella viiene elektrirong oli puupüsti täis umbes Keilani, sealt tuli küll ka peale, aga oli juba rohkem ruumi. mis uuesti meenutab mulle meie totrat ühistransporti, või õigemini selle korraldust, või õigemini selle korraldamatust.
normaalselt ajal tagasisaamiseks pidime siiski kasutama autot. sest mingi rongiga oleksime saanud olla liiga vähe külas ja mingi järgmisega oleksime liiga hilja koju jõudnud..
Mahlased Taimõri pelmeenid
Posted on 30. aug. 2005 17. sept. 2010 by Volks
800 g. sõelutud nisujahu
200 g. hapukoort
200 g. vett
Hapukoor ja vesi ja munad lüüakse kokku ning vispeldatakse nii, et vaht taga, andes väikeste kogustena manu jahu. Mikser ka passib selleks segamise tööks.
Mätsida kokku üks korralik tainapall ning lasta sel tunnikene niiske räti all seista.
Pärast lauale jahu ja jahule rusikasuurune taignakäkk ja rulliga laiaks. Teeklaas ning täidis ja poolkuud vormuvadki. Ja jahust ikka läbi, mida kohe ei söö – sügavkülma.
Kolme-elaja-täidis
300 g. sealiha
300 g. loomaliha
300 g. lambaliha
must purustet pipar
Lihha massinasse ja koos hakklihaks lasta. Sibul pannil õlis pruunistada ja lihasse segada. 20 minti seista ka lasta.
Kanakese-seenemiku täidis
500 g. kanaliha
400 g. värskeid metsaseeni
100 ml. rõõska koort
Lihha massinasse ja hakklihaks lasta. Seened peeneks hakata ning võiga sirrata. Siis kanahakkliha ja rõõskkoor ja seened kokku ja segamini. Sool. Seismine nii paarkümmend minti.
Viin: Pukin, Belõi Doktor, G˛elka
Posted in toit Tagged hakklihast, pastatoidud, rahvustoidud, Volksu retseptid
Posted on 30. aug. 2005 by PilleRiin
mu laps tegi eile meile raudteest päikese 🙂
valimised lähenevad..
Posted on 29. aug. 2005 by PilleRiin
valmispropaganda jõudmine siia lehele on päris huvitav. paistab, et kui ajakirjandus tundub blogimist mitte-päris-tõsiselt võtvat, siis poliitikaga kokku puutuvad inimesed leiavad, et pole ka blogidel häda midagi ja siin saab päris hästi tasuta propagandat teha. soovitusi järgmistele propageerijatele: 1. lugege ikka kommenteeritav tekst korralikult läbi, siis on kindlam vastata. konkreetsel juhul ei kattu valmislubadused sugugi minu tekstiga, pigem vastupidi – st seal on palju sellist, mille kohta tahaks kohe kõvasti karjuda (ja seda ainult selles ühes punktis!). 2. andke link ka kohe, et ma ei peaks googeldama, kust teie platvormi vms leida. neid on päris tore lugeda, kui vaba aega on 😉 tänan ette!
plusspoolelt: mulle maksti esimest korda elus päris viisakas summa selle eest, et minu tehtud pilt võib ühes büroos rippuda 🙂
Veinivasikas
Posted on 28. aug. 2005 17. sept. 2010 by Volks
Veinivasik on teadagi üks võimalusi, kuidas noorukveise ammoniaakset lihamekki varjata. Kõigile vasikaliha ei meeldi ja see on klaar. Paljud ei hakkagi kunagi vasikut sööma – ja mitte ainult teadmise pärast, et tegu on piimavasikaga, vaid selle tõttu, et liha on kirbem, ehk ka vintskem kui muidu.
Veiniga vasikaliha on klassika. Aga veelgi klassikalisem on vasikaliha mekkimine köögiviljadega, kartul välja arvata.
500 g. vasikaliha
liiter allikavett
50 gr. taluvõid
üks väike sibul
40 g. nisujahu
pool klaasi mahlasemat punaveini (merlot, malbec)
basiilikum
tümiaanium
estragonicum
Veinivasika garniiriks võiks olla juurik. Näiteks fooliumis võiga küpsetet kaal, topinambur, must rõigas või pruunistet naeris. Võib aga ka spargelt keeta.
Aga. Vasikas keedetakse vähesoolases vees tervena pehmeks. Siis, pärast jahtumist nuga pihku ja lõigata mõnusad tükid, noh, et poleks liigsuured.
Tulises võis sirrata sibul ning jahu tumekollaseks, selle manu kolmveerand vasikapujonksist.
Kui keema kisub, vasikas manu ja keema uuesti.
Värske hakitud basiil, tüüm ja estragoon saputada kõige pääle ja muidugi vein ja sool. Kuiv ürt kah võimalik. Segada-segada-segada. Ringitades.
Posted in toit Tagged loomalihatoidud, Volksu retseptid
Posted on 28. aug. 2005 by PilleRiin
nojah. päris tore oli reede õhtul sõita pika bussiga ja kitsastelt tänavatelt ümbersõiduga kandis, kus hädapärast lühikese bussiga hakkama saab. hirmsasti oleks tahtnud ka tagasi sõita, sest seal on veel kriitilisemaid kohti.
aga veel parem oli see, et bussijuhil ei olnud ümbersõidust küll mingit ettekujutust. rahvas bussis juhatas, kust kuhu keerata 🙂
Kümmelseened taluköögi moodu tehtud
Posted on 27. aug. 2005 17. sept. 2010 by Volks
Kuigi Taat norib meid seeneaastaga, leiab ikka vahest nõnda palju, et pannitäieks. Minge metsa, ütlen ma ja kes otsib, see leiab. Kümmelseeni olen teind juba aastaid, ei teagi, miks varem põhjust polnud retseptumit jagada…
500 g. värskeid seeni
50 g. suitsupekki
väikene sippul
pihutäis köömneid
500 g. kartohvlit
Seened vajavad äraviilutamist ja siis lähevad mõõduka kuumusega pannile, kust neilt kõik see vedelik välja lastakse. Vedelik ära valada tuleb.
Nüüd pannile kuubikuteks saetud pekk, peeneks hakit’ sippul ja köömned ühekorraga. Sirrata lasta.
Kartohvlid peavad enne mundrid keedetud olema – ja mitte kõige pehmemaks. Tuleb need ketasteks lõigata ja siis pekile manu pannile. Kui kõik hakkab mõnusalt krõmpsumaks minema, siis sool ja pipar meki järele.
Kõige lõppu pääle valada piimaga sassilöödud munad. Ja lasta kuni muna kokku läheb.
Õlu: Lager-tüüpi
Posted in toit Tagged Volksu retseptid